Daylight (שיר של שיינדאון)

"Daylight" (בעברית: אור היום) הוא סינגל של להקת הרוק האמריקאית שיינדאון. השיר הוא הסינגל השני מהאלבום Planet Zero שיצא ביולי 2022. השיר יצא לאור ב-1 ביוני 2022, בדיוק חודש לפני צאת האלבום. ככל שאר האלבום, גם השיר "Daylight" נכתב במהלך ובהשפעת מגפת הקורונה. את השיר כתבו חברי הלהקה ברנט סמית, אריק בס וזק מאיירס, יחד עם הפזמונאי דייב באסט, במהלך חודש יוני 2020, בניסיון לתת נקודת מבט עתידית, שלוש שנים לאחר הרגע האמיתי שבו נכתב השיר. סמית סיפר שהשיר נכתב תוך 45 דקות. הלהקה ביצעה את השיר לראשונה בהופעה בפני 14,000 איש, בחודש אפריל. סמית מסר שהשיר ”מדבר על המצב האנושי” ונועד להזכיר לנו ש”אנחנו חייבים לחיות, ואנחנו חייבים לחיות אחד עם השני. זה דבר שאנחנו צריכים לחגוג, ולא לסבול. השיר "Daylight" מייצג את האנושות שלנו, את ההבנה שכולנו חיים יחד על כוכב הלכת הזה, ואנחנו צריכים למצוא דרך לדאוג זה לזה. לעיתים קרובות מספיק לשאול מישהו "אתה בסדר?" כי השאלה לבדה יכולה להציל את חייו של אדם. אנחנו לא מאבדים את האמפתיה והאומץ שלנו אחד כלפי השני, או את הרצון שלנו להרים מישהו שנמצא על ברכיו, כי יבוא היום שבו אתה תזדקק למישהו שירים אותך”. השיר נכנס למצעד הרוק המיינסטרימי של הבילבורד למקום ה-36, ובשבוע שלאחר מכן זינק למקום ה-20. במצעד של מדיהבייס נכנס השיר במקום ה-20, ובשבוע שלאחר מכן טיפס למקום ה-15. במצעד של השבוע שמתחיל ב-2 ביולי 2022 טיפס למקום העשירי, והפך בכך לסינגל ה-29 של הלהקה שמגיע לעשירייה הראשונה במצעד הרוק המיינסטרימי של הבילבורד. ההישג מעמיד אותה במקום הראשון ברשימת האמנים עם מספר הסינגלים הגדול ביותר שהגיעו לעשרת הראשונים במצעד הרוק המיינסטרימי של הבילבורד מאז ייסודו (יחד עם הפו פייטרס, ששברו בינואר 2022 את השיא שהיה שייך לפני כן לטום פטי). בתחילת חודש אוגוסט הגיע השיר למקום הראשון במצעד הרוק המיינסטרימי של הבילבורד ושל מדיהבייס, מה שהפך אותו לשיר ה-18 של שיינדאון שמגיע להישג (ה-19 במדיהבייס), והחזיר את הלהקה למקום הראשון במספר השירים שהגיעו למקום הראשון במצעדי הרוק. השיר הביא את הלהקה, לראשונה, גם למקום הראשון (יחד עם פייב פינגר דת' פאנץ') במספר הסינגלים הרצופים שמגיעים למקום הראשון במצעד, מאחר שהיה הסינגל השמיני הרצוף שלה (מאז "How Did You Love" מ-2016) שהגיע להישג. ב-22 באוקטובר 2022 פורסם הקליפ הרשמי של השיר, שבוצע בו בעיבוד שונה מזה שיצא במסגרת האלבום. עיבוד זה נמכר באופן בלעדי באתר אמזון, כשבגרסה זו האקורד המוביל בשיר הוא אקורד מז'ורי במקום אקורד מינורי בעיבוד המקורי של השיר. הקליפ מציג קטעים מהופעותיה של הלהקה בסיבוב ההופעות שליווה את השקת האלבום Planet Zero, בין השאר מספר רב של שלטים שהונפו על ידי הקהל ומתארים כיצד שירי הלהקה עזרו להם להתמודד עם משברים בחייהם. מילות השיר "Daylight" באתר Genius סרטון השיר "Daylight" באתר יוטיוב Tricia Despres, Legendary Rockers Shinedown Are Back at It with the Inspiring 'Daylight': 'It's an Epiphany', June 1, 2022, People Alicia Selin, Shinedown Explore Vital Human Connection With New Song ‘Daylight’, June 1, 2022, Loudwire SHINEDOWN Releases Soaring New Anthem 'Daylight', June 1, 2022, Blabbermouth "Shinedown Chart History (Mainstream Rock)", Billboard Active Rock, Past 7 Days - by Overall Rank, Aug 7 - Aug 13 במצעד הבין־לאומי של ה-27 באוגוסט 2022 "Shinedown Chart History (Canada Rock)", Billboard [1], Billboard [2], Billboard [3], Billboard 2022 Israel's International Rock Chart (Radio Ze Rock) SHINEDOWN Shares Music Video For 'Dead Don't Die', January 18, 2023, Blabbermouth.net Daylight, בביצוע Shinedown - Daylight Video, סרטון באתר יוטיוב